CELEX: 31989D0136
Language: el
Date: 1989-02-08 00:00:00
Title: 89/136/ΕΟΚ: Απόφαση της Επιτροπής της 8ης Φεβρουαρίου 1989 για την τροποποίηση της απόφασης 85/446/ΕΟΚ σχετικά με τη διεξαγωγή επιτοπίων ελέγχων στον τομέα των ενδοκοινοτικών συναλλαγών νωπών κρεάτων

Avis juridique important

|

31989D0136

89/136/ΕΟΚ: Απόφαση της Επιτροπής της 8ης Φεβρουαρίου 1989 για την τροποποίηση της απόφασης 85/446/ΕΟΚ σχετικά με τη διεξαγωγή επιτοπίων ελέγχων στον τομέα των ενδοκοινοτικών συναλλαγών νωπών κρεάτων  

Επίσημη Εφημερίδα αριθ. L 049 της 21/02/1989 σ. 0036 - 0036 Φινλανδική ειδική έκδοση: Κεφάλαιο 3 τόμος 28 σ. 0142  Σουηδική ειδική έκδοση: Κεφάλαιο 3 τόμος 28 σ. 0142 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Φεβρουαρίου 1989  για την τροποποίηση της απόφασης 85/446/ΕΟΚ σχετικά με τη διεξαγωγή επιτοπίων ελέγχων στον τομέα των ενδοκοινοτικών συναλλαγών νωπών κρεάτων  (89/136/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/433/ΕΟΚ του Συμβουλίου της 26ης Ιουνίου 1964 σχετικά με τα υγειονομικά προβλήματα στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 88/288/ΕΟΚ (2), και ιδίως το άρθρο 9,  Εκτιμώντας:  ότι οι λεπτομέρειες εφαρμογής των επιτοπίων ελέγχων στον τομέα των ενδοκοινοτικών συναλλαγών νωπών κρεάτων καθορίζονται στην απόφαση 85/446/ΕΟΚ της Επιτροπής της 18ης Σεπτεμβρίου 1985 (3), όπως τροποποιήθηκε από την απόφαση 88/151/ΕΟΚ (4)·  ότι οι διατάξεις σχετικά με τους συνήθεις επιτόπιους ελέγχους που αναφέρονται στο κεφάλαιο ΙΙ της εν λόγω απόφασης εφαρμόζονται μέχρι τις 31 Δεκεμβρίου 1988· ότι οι διατάξεις είναι αναγκαίες για την καλή εφαρμογή της οδηγίας 64/433/ΕΟΚ και θα πρέπει συνεπώς να παραταθούν·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 11 της απόφασης 85/446/ΕΟΚ, η ημερομηνία της 31ης Δεκεμβρίου 1988 αντικαθίσταται από εκείνη της 31ης Δεκεμβρίου 1989.  Άρθρο 2  Οι διατάξεις της παρούσας απόφασης αρχίζουν να ισχύουν την 1η Ιανουαρίου 1989.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 8 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 121 της 29. 7. 1964, σ. 2012/64.  (2) ΕΕ αριθ. L 124 της 18. 5. 1988, σ. 28.  (3) ΕΕ αριθ. L 260 της 2. 10. 1985, σ. 19.  (4) ΕΕ αριθ. L 71 της 17. 3. 1988, σ. 46.